บาดทะยักภัยใกล้ตัวในผู้สูงอายุ
ผู้ช่วยศาสตราจารย์นายแพทย์สุพจน์ ตุลยาเดชานนท์,คณะแพทยศาสตร์ โรงพยาบาลรามาธิบดี,หลายคนเวลามีบาดแผลบริเวณแขน ขา หรือลำตัว มักจะกังวลถึงเรื่องโรคบาดทะยักที่อาจเกิดขึ้นบริเวณแผลดังกล่าว ถึงแม้ว่าปัจจุบันโรคบาดทะยักจะมีวัคซีนป้องกัน แต่ก็คงยังพบผู้ป่วยอยู่ เรื่อยๆ และมีแนวโน้มว่าจะพบในผู้สูงอายุมากขึ้น แทบไม่น่าเชื่อว่าในผู้ป่วยบางราย เพียงแค่โดน มีดบาดมือก็เป็นโรคบาดทะยักได้,บาดทะยัก เป็นโรคติดเชื้อที่เกิดจากเชื้อแบคทีเรียที่อยู่ในดินและสิ่งแวดล้อม ชื่อ คลอสทริเดียม เตตตาไน (Clostridium tetani) เชื้อจะเข้าสู่ร่างกายทางบาดแผล โดยเฉพาะบาดแผลที่เจาะลึกเข้าไปในผิวหนัง เช่น ตะปูตำ เสี้ยนไม้ตำ นอกจากนี้อาจพบการติดเชื้อในคนไข้ทำแท้งเถื่อนที่ใช้ เครื่องมือไม่สะอาด รวมไปถึงคนที่ฉีดยาเสพติดโดยใช้เข็มฉีดยาที่ไม่สะอาด,เมื่อเชื้อบาดทะยักเข้าไปในบาดแผลแล้วจะสร้างสารพิษ ซึ่งจะไปจับกับเส้นประสาท เชื้อจะลามไปตามเส้นประสาทเข้าสู่ไขสันหลัง และอาจไปถึงก้านสมองบางส่วน ภายในเวลา 3 วันถึง 3 สัปดาห์คนไข้จะแสดงอาการ โดยเฉลี่ยประมาณ 1 สัปดาห์,โรคบาดทะยักยิ่งเกิดอาการเร็วก็ยิ่งน่ากลัว เริ่มแรกคนไข้จะมีอาการปวด คล้ายปวดกล้ามเนื้อ จากนั้นจะเริ่มมีอาการเกร็งของกล้ามเนื้อทั่วร่างกายเป็นระยะๆ อ้าปากไม่ได้ คอเกร็ง หลังเกร็ง บางคนอาจมีอาการทางระบบประสาทอัตโนมัติ เช่น เหงื่อแตก หัวใจเต้นเร็วผิดปกติ บางคนเกร็ง รุนแรงจนกล้ามเนื้อสลายตัว หรือจนถึงขั้นกระดูกหักเลยก็มี,การเกร็งของกล้ามเนื้อทั่วร่างกาย โดยเฉพาะกล้ามเนื้อที่ช่วยหายใจ ทำให้หายใจไม่ได้ อาจทำให้คนไข้เสียชีวิต ซึ่งคนไข้ที่เสียชีวิตส่วนใหญ่เป็นเพราะติดเชื้อแทรกซ้อน หรือบางคนมี ระบบประสาทอัตโนมัติผิดปกติ แต่ถ้าคนไข้ได้รับการดูแลรักษาอย่างดี มาพบแพทย์ทันเวลา ก็สามารถหายเป็นปกติได้ถึง 70-80% แต่อาจมีส่วนหนึ่งที่เสียชีวิตแม้ว่าแพทย์จะรักษาจนสุดความสามารถแล้วก็ตาม,สำหรับการรักษานั้น จะให้ยาคลายกล้ามเนื้อเพื่อลดอาการเกร็ง และยาปฏิชีวนะฆ่าเชื้อที่แผล รวมทั้งฉีดวัคซีนให้ภูมิคุ้มกัน เพราะเมื่อเชื้อบาดทะยักเข้าไปในเส้นประสาทแล้ว คนไข้คงสร้างภูมิคุ้มกันเองไม่ทัน ต้องเอาภูมิคุ้มกันที่สร้างแล้วมาฉีดให้คนไข้ ขณะเดียวกันก็นำวัคซีนบาดทะยักที่ ฉีดให้กับคนไข้ทั่วไปมาฉีดพร้อมกันด้วย เพื่อกระตุ้นให้เขาสร้างภูมิคุ้มกันเอง จะเป็นวิธีช่วยผ่อนหนักเป็นเบา ในคนไข้บางรายอาจต้องใช้เครื่องช่วยหายใจร่วมด้วย คนไข้บาดทะยักต้องใช้เวลา ในการดูแลรักษาประมาณ 1 เดือน อาการจึงจะดีขึ้นและหายเป็นปกติได้,หากจะบอกให้ป้องกันไม่ให้เป็นแผลนั้นก็คงยาก ดังนั้นเมื่อเกิดบาดแผลแล้วก็ควรระมัดระวัง อย่าให้เชื้อโรคเข้าไปในแผล ในกรณีที่เป็นแผล ควรล้างแผลให้สะอาด แล้วรีบไปพบแพทย์เพื่อ ทำการตรวจวินิจฉัยว่าเป็นบาดทะยักหรือไม่ เพื่อทำการรักษาต่อไป
หลายคนเวลามีบาดแผลบริเวณแขน ขา หรือลำตัว มักจะกังวลถึงเรื่องโรคบาดทะยักที่อาจเกิดขึ้นบริเวณแผลดังกล่าว ถึงแม้ว่าปัจจุบันโรคบาดทะยักจะมีวัคซีนป้องกัน 
บาดทะยัก,ผู้สูงอายุ,คณะแพทยศาสตร์,โรงพยาบาลรามาธิบดี,เชื้อแบคทีเรีย,โรคติดเชื้อ,อาการ,การรักษา